આ સાથેજ, નાગાલેન્ડના ગવર્નર પી બી આચાર્ય દ્વારા ભજવવામાં આવેલી ભૂમિકા પણ વિવાદાસ્પદ છે, તેઓ ઉત્તરપૂર્વી રાજ્યો માટે જવાબદાર ભાજપના ભૂતપૂર્વ સેક્રેટરી છે. ૧૯ જુલાઇના રોજ તત્કાલિન મુખ્યમંત્રી, શૂરોઝેલિ લેઇઝેત્સુ તેમને કહેવામાં આવેલ ફ્લોર ટેસ્ટ માટે આવી શક્ય નહોતા ત્યારે, આચાર્યએ મુખ્ય મંત્રી તરીકે ઝેલિયાંગને ઉતાવળે શપથ અપાવી દીધા હતા. લેઇઝેત્સુએ એવી દલીલ કરી હતી કે એનપીએફની અંદરનો વિરોધ, પક્ષની આંતરિક બાબત છે, જેનો નિવેડો પાર્ટી દ્વારા લવાશે, રાજ્ય વિધાનસભા દ્વારા નહી. સામાન્ય સંજોગોમાં, જ્યાં સુધી શાસક પક્ષમાં ઔપચારિક વિભાજનના કારણે કોઈ બંધારણીય કટોકટી ઊભી ન થાય ત્યાં સુધી, પક્ષની આંતરિક લડાઈને પક્ષના પોતાના આંતરિક વિવાદનો નિવેડો લાવવાની પદ્ધતિઓ પર છોડી દેવાવી જોઈએ. આશ્ચર્યજનક રીતે, સર્વોચ્ચ પદ પરના પરિવર્તન અને ઝેલીયાંગ સરકારના વિશ્વાસમત દરમ્યાન, પક્ષના વ્હીપ વિરૂદ્ધ સામૂહિક મતદાન થયું હોવા છતાં, એનપીએફને હજુ વિભાજીત થયો હોવાનું માનવામાં આવતું નથી.